เมื่อ2อาทิตย์ที่แล้วหนูผ่าตัดต่อมไขมันอักเสบตรงหลังคอคะ ตรงข้อพับพอดีเลยแล้วมันเป็นรูลึกคะตอนนี้แผลกำลังสร้างเนื้ออยู่ แล้วตอนนี้พยาบาลก็ยังใส่ผ้าก็อซในรูแผลอยู่คะ หนูอยากทราบว่าถ้าเรายังใส่ผ้าก็อซในรูแผลอยู่อย่างนี้เนื้อมันจะดันขึ้นมาได้มั้ยอ่ะคะเพราะใส่ตลอดเลย? แต่ตอนนี้แผลหนูไม่มีหนองแล้วนะคะยังจำเป็นต้องใส่ผ้าก็อซในรูแผลอยู่มั้ย? แล้วแผลแบบนี้สามารถพวกเจลสร้างเนื้อได้รึเปล่าคะ?
สวัสดีค่ะ การทำแผลนั้นมีหลายแบบค่ะ การทำแผลในลักษณะดังกล่าว คือทำแผลแบบยังมีรูและใส่ผ้าก๊อซนั้นจะทำในกรณีที่แผลยังปิดไม่ได้ คือเสี่ยงต่อการติดเชื้อ จึงยังต้องเปิดแผลไว้เพื่อระบายหนองออกมาให้หมดก่อนดังนั้นสุดท้ายแล้วก็จะมีการเย็บแผลตามปกติ แต่แพทย์จะประเมินดูก่อนว่าตอนนี้หนองในแผลระบายออกมาหมดแล้ว แผลดูไม่เสี่ยงติดเชื้อ ได้รับยาฆ่าเชื้อครบ จึงมีการเย็บปิดแผลให้ แต่อย่างไรก็ตามขึ้นกับขนาดแผลด้วย หากขนาดแผลเป็นรูเล็กๆ ส่วนใหญ่ร่างกายก็อาจจะสร้างเนื้อเยื่อขึ้นมาได้ ไม่จำเป็นต้องเย็บ เป็นต้นแนะนำการกลับไปติดตามอาการและทำแผลตามที่แพทย์นัด ซึ่งแพทย์จะพิจารณาจากแผลดังกล่าวไป หากแผลยังมีรูอยู่ ควรใส่ผ้าก๊อซปิดเอาไว้ก่อนด้วยเพื่อป้องกันสิ่งสกปรกจากภายนอกค่ะ